Vatikaanivaltion eurokolikot

Vatikaanivaltion eurokolikot ovat Italian rahapajan IPZS:n Vatikaanivaltiolle lyömiä eurokolikoita. Vatikaanivaltio ei kuulu Euroopan unioniin, mutta Italian kanssa 1929 solmitun rahaliittosopimuksen se myötä saa lyödä itselleen eurokolikoita uudistetulla sopimuksella. Vatikaanivaltion eurokolikoissa on yleisesti ollut kuvattuna sen hetkinen paavi. Sedisvakanssin aikana on lyöty Vatikaanivaltion vaakunalla varustettuja sede vacante -kolikkoja. Vatikaanivaltion eurokolikot ovat harvinaisuutensa (pienet lyöntimäärät) vuoksi erittäin suosittuja keräilijöiden keskuudessa. Kolikkoja on tehty viisi sarjaa.

 Sarjat 
 Ensimmäinen sarja (2002–2005) 
Ensimmäisessä sarjassa kaikissa kolikoissa oli Johannes Paavali II sekä 12 tähteä.

 Toinen sarja (2005) 
Johannes Paavali II:n kuoltua Vatikaani uusi kolikkonsa sedisvakanssin aikana. Kolikossa oli Camera Apostolican tunnus ja camerlengon vaakuna.

 Kolmas sarja (2006–2013) 
Kun uusi paavi Benedictus XVI valittiin, uusittiin samalla myös Vatikaanin kolikot. Kolmannen sarjan kolikoissa on Benedictus XVI:n muotokuva ja 12 tähteä.

 Neljäs sarja (2014–2016) 
Kun uusi paavi Franciscus valittiin tehtäväänsä, uusittiin myös Vatikaanin kolikot. Kaikissa kolikoissa on paavi Franciscuksen muotokuva siten, että yhden, kahden ja viiden sentin kolikossa on vasen profiili, 10, 20 ja 50 sentin kolikoissa etuprofiili ja muissa kolikoissa oikea profiili.

 Viides sarja (2017–) 
Käytössä oleva viides sarja otettiin käyttöön 2017. Näissä on paavi Franciscuksen vaakuna.

 Kahden euron erikoisrahat 2004–2019 

  2004 
Vatikaanivaltion perustamisen 75-vuotisjuhla.
Kolikossa kaavakuva Vatikaanivaltiota ympäröivistä muureista, etualalla Pietarinkirkko. Keskiosaan on myös kaiverrettu ”75o ANNO DELLO STATO”, ”1929–2004”, suunnittelijan nimi ”VEROI”, kaivertajan nimikirjaimet ”L.D.S. INC.” ja teksti ”CITTA' DEL VATICANO”.

Lyöntimäärä 85 000 kpl.  2005 
Kölnissä elokuussa 2005 järjestetyt 20. maailman nuortenpäivät.
Kolikossa on Kölnin tuomiokirkko, jonka yli lentää komeetta. Keskiosan yläreunassa ovat sanat ”XX GIORNATA MONDIALE DELLA GIOVENTÙ” sekä niiden välissä komeetan pyrstö ja tuomiokirkon kaksi tornia. Rahapajan tunnus ”R” ovat ylhäällä tähtien välissä. Sanat ”CITTA' DEL VATICANO” muodostavat puoliympyrän katedraalin kuvan alle.

Lyöntimäärä 100 000 kpl.  2006 
Sveitsiläiskaarti 500 vuotta.
Kolikossa sveitsiläiskaartilainen vannomassa uskollisuudenvalaa paaville. Tekstit ”GUARDIA SVIZZERA PONTIFICIA” ja sveitsiläiskaartin lipun alla ”CITTÀ DEL VATICANO”. Vuosiluvut ”1506” ja ”2006” sekä kaivertajan nimi ”O. ROSSI” ja rahapajan tunnus ”R”.

Lyöntimäärä 100 000 kpl.  2007 
Paavi Benedictus XVI:n 80-vuotispäivä.
Kolikossa on paavi Benedictus XVI:n profiilikuva. Teksti ”BENEDICTI XVI P.M. AETATIS ANNO LXXX CITTA' DEL VATICANO”. Rahapajan tunnus ”R”, kaivertajan nimikirjaimet ”M.C.C. INC.” ja taiteilijan nimi ”LONGO” oikealla

Lyöntimäärä 100 000 kpl.  2008 
Paavalin juhlavuosi – 2000 vuotta apostoli Paavalin syntymästä.
Kolikon kuva-aiheena on Paavalin kääntymys Damaskoksen tiellä (taustalla). Taivaalta säteilevä kirkas valo sokaisee Paavalin, joka putoaa takajaloilleen kavahtaneen hevosensa selästä. Tekstit ”CITTÀ DEL VATICANO” ja ”ANNO SANCTO PAULO DICATO”, rahapajan tunnus ”R”, taiteilijan nimi ”VEROI” sekä kaivertaja Luciana De Simonin nimikirjaimet ”L.D.S. INC.”

Lyöntimäärä 100 000 kpl.  2009 
Kansainvälinen tähtitieteen vuosi.
Kolikon sisäosassa on allegoria tähtien ja planeettojen synnystä sekä tähtitieteen välineitä. Inspiraationa on käytetty Michelangelon freskoja Sikstiiniläiskappelissa.

Lyöntimäärä 106 084 kpl.  2010 
Pappien vuosi
Kolikolla juhlistetaan paavin julistamaa pappien vuotta. Kolikossa ovat tekstit CITTA’ DEL VATICANO ja ANNO SACERDOTALE ja kuvassa paimen pelastaa lampaan leijonan kidasta.

Lyöntimäärä 115 000 kpl.  2011 
Maailman nuortenpäivät XXVI

Lyöntimäärä 115 000 kpl.  2012 
Maailman perhetapaaminen 2012 

Lyöntimäärä 115 000 kpl.  2013 
Maailman nuortenpäivät XXVIII

Lyöntimäärä 94 000 kpl.  2013 
Sedisvakanssi 

Lyöntimäärä 125 000 kpl.  2014 
Berliinin muurin murtumisen 25. vuosipäivä 

Lyöntimäärä 103 000 kpl.  2015 
Maailman perhetapaaminen 2015 

Lyöntimäärä 122 000 kpl.  2016 
Armon vuosi 

Lyöntimäärä 90 000 kpl.  2016 
Corpo della Gendarmeria dello Stato della Città del Vaticanon 200-vuotisjuhla 

Lyöntimäärä 90 000 kpl.  2017 
Fátiman näkyjen 100-vuotisjuhla 

Lyöntimäärä 105 000 kpl.  2017 
Pietarin ja Paavalin kuoleman 1950-vuotisjuhla

Lyöntimäärä 90 000 kpl.  2018 
Kulttuuriperinnön Euroopan vuosi 

Lyöntimäärä 86 000 kpl.  2018 
Padre Pion kuoleman 50-vuotisjuhla 

Lyöntimäärä 94 000 kpl.  2019 
Lateraanisopimusten 90-vuotisjuhla 

Lyöntimäärä 79 000 kpl.  2019 
Sikstuksen kappelin korjauksen 25-vuotisjuhla 

Lyöntimäärä ei tiedossa.

 Lähteet 

 Aiheesta muualla 

 European Central Bank - Information about the Vatican euro coins
 €2 commemorative coins
 Vatican Numismatic Office
 The Euro Information Website - Vatican - Series 1
 The Euro Information Website - Vatican - Series 2
 The Euro Information Website - Vatican - Series 3

Luokka:Eurokolikot maittain
Luokka:Vatikaanivaltio